stanford-oval/wikipedia huggingface dataset:
בירגיט טרייבר
ביוגרפיה > אלופה אירופה

באליפות אירופה שנערכה בינשפינג, שוודיה בשנת 1977 זכתה טרייבר ב-3 מדליות זהב במשחה ל-100 מטר גב בתוצאה של 1:02.63 דקות, לפני בת ארצה אולריקה ריכטר (1:03.87 דקות) וקייר אינדריקסון מברית המועצות (1:05.25 דקות), במשחה ל-200 מטר גב בתוצאה של 2:13.10 דקות, לפני אולריקה ריכטר (2:16.67 דקות) וכרמן בונאציו מרומניה (2:17.98 דקות) ובמשחה שליחות 4x100 מטר מעורב.
באליפות העולם שנערכה בברלין, מערב גרמניה בשנת 1978 היא זכתה ב-3 מדליות כסף, במשחה ל-100 מטר גב בתוצאה של 1:03.18 דקות, אחרי לינדה ג'זק מארצות הברית שקבעה שיא אליפות חדש של 1:02.55 דקות ולפני שריל גיבסון מקנדה (1:03.43 דקות), במשחה ל-200 מטר גב בתוצאה של 2:14.07 דקות, אחרי לינדה ג'זק שקבעה שיא עולם חדש של 2:11.93 דקות, שיפור לשיא בן השנתיים של טרייבר ולפני שריל גיבסון (2:14.23 דקות) ובמשחה שליות 4x100 מטר מעורב בתוצאה של 4:09.13 דקות, אחרי ארצות הברית (4:08.21 דקות) ולפני ברית המועצות (4:14.91 דקות).
באולימפיאדת מוסקבה (1980) זכתה טרייבר במדליית ארד במשחה ל-200 מטר גב בתוצאה של 2:14.14 דקות, אחרי ריקה רייניש שקבעה שיא עולם חדש של 2:11.77 דקות וקורנליה פוליט (2:13.75 דקות), שלושתן ממזרח גרמניה.
חייה האישיים

לאחר שפרשה מספורט תחרותי היא למדה רפואת שיניים ועסקה במקצוע זה לפרנסתה.
שימוש בסמים

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באימרוץ נרחב .
תארים והשגים

במהלך הקריירה שלה קבעה טרייבר שלושה שיאים עולם חדשים, במשחה ל-200 מטר גב בבריכה אולימפית.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר גב
התפתחות שיא העולם במשחה ל-400 מטר מעורב אישי (ויקיפדיה האנגלית)
ברי גורדי

| --- | --- |

ברי גורדי, 2010
 לידה:  28 בנובמבר 1929 (בן 94) דטרויט, ארצות הברית 
 שם לידה:  Berry Gordy III 
 שם במה:  The Bear 
 מוקד פעילות:  ארצות הברית 
 תקופת הפעילות:  מ-1957 
 סוגה:  רוק, מוזיקת פופ, מוזיקת נשמה, רית'ם אנד בלוז, דו-וופ 
 שפה מועדפת:  אנגלית אמריקאית, ספרדית בארצות הברית 
 חברת תקליטים:  מוטאון 
 בן או בת זוג:  דיאנה רוס (1965–1971) 
 צאצאים:  רדפו, Rockwell, Kerry Gordy, Rhonda Ross Kendrick 
 פרסים והוקרה:  פרס גראמי של חבר הנאמנים (1991)  היכל התהילה של הרוק אנד רול (1988)  היכל התהילה של כותבי שירים (2013)  Black Music & Entertainment Walk of Fame (2022)  דוקטור לשם כבוד מאוניברסיטת מישיגן (2022)  כוכב בשדרת הכוכבים בהוליווד  המדליה הלאומית לאומנויות  פרס מרכז קנדי 
 פרופיל ב-IMDb
 
ברי גורדי השלישי (Berry Gordy III), הידוע גם כברי גורדי ג'וניור (נולד ב-28 בנובמבר 1929) הוא מפיק מוזיקלי ופזמונאי אמריקני. שמו של גורדי נקשר בפעולת חברת מוטאון, שהחל משנת 1959 יצרה צליל ייחודי וסגנון שקירב אמנים אפרו אמריקנים אל הקהל הרחב בארצות הברית ובעולם. ביכולתו לזיהוי כישרון מוזיקלי, ביכולת הניהול שלו, ובכישרונו ליצירת תדמית של המוזיקאים שעבדו במסגרת חברתו, הפך גורדי את חברת מוטאון, ואת המוזיקאים שפעלו במסגרתה להצלחה עולמית. הוא היה אחראי לגילויים ולקידומם של אומנים כסופרימס, הטמפטיישנס, מרווין גיי, ארבע הפסגות, סטיבי וונדר וחמישיית הג'קסונים. ב-1988 מכר גורדי את חלקו בחברת מוטאון לתאגיד המוזיקה האמריקני MCA.
בנו השמיני והצעיר ביותר הוא סטפן גורדי, המוכר כחבר LMFAO רדפו (Redfoo).
פרגיסקוס אלברטיס

פרגיסקוס אלברטיס (מאוית גם: פרגקיסקוס, ביוונית: Φραγκίσκος Αλβέρτης; נולד ב-11 ביוני 1974) הוא כדורסלן עבר יווני והג'נרל מנג'ר של פנאתינאיקוס מליגת העל היוונית והיורוליג. כשחקן הוא היה קפטן פנאתינאיקוס, במדיה שיחק במשך כל הקריירה המקצועית שלו.
במדי "הירוקים" הוא זכה ב-11 אליפויות יוון, חמש אליפויות יורוליג, שמונה תוארי גביע יווני וגביע בין-יבשתי אחד. אלברטיס מכונה לרוב אחד מהקלעים הטהורים הטובים ביותר של הכדורסל האירופי במהלך שנות ה-90, לאחר שזכה בתחרות השלשות של הליגה היוונית שלוש שנים ברציפות וקלע ב-41% מטווח שלוש הנקודות לאורך הקריירה שלו ביורוליג.
אלברטיס שיחק בפיינל פור היורוליג בפעם השמינית והאחרונה ב-2007. ב-3 בפברואר 2008 הוא נבחר לאחד מ-50 התורמים הגדולים ליורוליג על ידי ועדת מומחי היורוליג בסקטבול, כהוקרה על תרומתו לעלייתה של פנאתינאיקוס לגדולה בזירת הכדורסל האירופית.
אלברטיס פרש מכדורסל מקצועני לאחר עונת 2008/09. בתחילת עונת 2009/10, גופייה מספר 4 שלו הוצאה לגמלאות. זה היה המספר הראשון שהפרישה פנאתינאיקוס אי פעם.
אלברטיס היה חבר בנבחרת יוון בכדורסל מ-1995 עד 2004. בנבחרת הוא הגיע לחצי גמר אליפות העולם ב-1998, ופעמיים הגיע לחצי גמר אליפות אירופה, ב-1995 וב-1997.
קריירת מועדונים > 1990–1996

אלברטיס עבר לפנאתינאיקוס מגליפאדה, מועדון נעוריו, בתמורה לכוכב קבוצת הכדורמים של הירוקים, דימיטריס סלטופולוס. אלברטיס היה פוטנציאל מסקרן באותה תקופה, והיה גבוה כמעט ב-10סנטימטרים מהקלע הממוצע. הפוטנציאל שלו הוכח באליפות אירופה עד גיל 16 1991, שם אלברטיס הוביל את נבחרת יוון למדליית הכסף. במקביל, פנאתינאיקוס חוותה תקופת מעבר במהלכה הקבוצה חסרת הברק של סוף שנות ה-80 שאפה להפוך למעצמה אירופאית. כתוצאה מכך, אלברטיס הצעיר נאלץ לחכות עד לעונת 1993/94 כדי לקבל זמן משחק משמעותי בקבוצה עם שאיפות גבוהות, ובאותה עונה הגיעה פאו לפיינל פור היורוליג. הכוכב של השחקן בן העשרים זרח מיד, במיוחד בסדרת רבע הגמר מול האלופה המכהנת לימוז'. אלברטיס העמיד ממוצעים של 13 נקודות למשחק, ומאמן הצרפתים בוז'ידאר מליקוביץ' הצהיר שהוא כבר אמור להיחשב כאחד מהשחקנים הטובים ביותר באירופה.
לפנאתינאיקוס היה מעמד לשמר בעונת 1994/1995, ואלברטיס עזר לקבוצה להישאר בטופ האירופי על ידי העלאת משחקו לרמה גבוהה עוד יותר. באמצעות הקליעה המצוינת שלו, יחד עם בגרות נדירה לשחקן בגילו, הוא היה תורם מרכזי להגעה של קבוצתו לפיינל פור שני ברציפות. בסדרת רבע הגמר מול קינדר בולוניה ופרדראג דנילוביץ' הוא העמיד ממוצעים של 12.7 נקודות ו-3.3 ריבאונדים, תוך שהוא מחזיק את דנילוביץ' רק על 8 נקודות ו-4 מ-15 מהשדה במשחק השלישי והמכריע. אף על פי שהקבוצה הפסידה בדרבי לאולימפיאקוס בחצי הגמר, ואלברטיס קלע רק 1 מ-10 מהשדה ו-3 נקודות בלבד, הוא קלע שיא עונתי של 29 נקודות במשחק על המקום השלישי מול לימוז'. אלברטיס סיים את עונת היורוליג שלו עם 12 נקודות בממוצע למשחק.
בעונת 1995/1996 הצטרף לפנאתינאיקוס שחקן ה-NBA לשעבר דומיניק וילקינס, ותואר היורוליג הראשון של המועדון נראה קרוב מתמיד. הוא העמיד ממוצעים של 10.8 נקודות למשחק בתחרות, הוביל את פנאתינאיקוס בנקודות במהלך הניצחון בגמר מול ברצלונה עם 17 נקודות, ונבחר לחמישיית פיינל פור היורוליג. בחצי גמר הליגה היוונית התמודדה פנאתינאיקוס התמודדה מול פאניוניוס בהדרכת דושאן איבקוביץ'. אלברטיס קלע 12 נקודות בשמונה הדקות האחרונות של משחק 3 הדרמטי, והוביל את פנאתינאיקוס לגמר, שם הפסידה לאולימפיאקוס. הוא גם זכה עם פאו בגביע הבין-יבשתי של פיב"א ב-1996, והעמיד ממוצעים של 19.7 נקודות למשחק מול אולימפיה, שהייתה אז אלופת הליגה הארגנטינאית והליגה הדרום אמריקאית של פיב"א.
קריירת מועדונים > 2004–2009

בעונת 2004/2005 נעשתה התאמה לאלברטיס. כשהוא לא יכול לתרום למערכות התובעניות של המאמן הראשי ז'ליקו אובראדוביץ' בצורה יעילה כמו קודם, הוא לא פתח בחמישייה באף אחד מהמשחקים. למרות זאת, הוא עלה מהספסל כקלע, מה שהעניק לקבוצה נקודות וניסיון יקרי ערך. יחד עם הכוכבים החדשים של הקבוצה - דימיטריס דיאמנטידיס, יאקה לאקוביץ' ומייק באטיסט, פאו עלתה לפיינל פור היורוליג 2005 במוסקבה, שם הפסידה בחצי הגמר למכבי תל אביב של שארונאס יאסיקביצ'יוס ואנתוני פארקר. אלברטיס סיים את עונת היורוליג עם ממוצע של 8.4 נקודות למשחק, הנמוך ביותר מאז עונת היורוליג הראשונה שלו בעונת 1993/94. באותה עונה הוא שוב זכה בליגה היוונית, לאחר שהעמיד ממוצעים של 12 נקודות למשחק מול א.א.ק. בגמר.
במהלך עונתו ה-16 עם פנאתינאיקוס, לאלברטיס היה אותו תפקיד כמו בשנה הקודמת. כשירד מהספסל, הוא עזר לקבוצתו להגיע לטופ 8 היורוליג. בסדרת רבע הגמר, טאו קרמיקה עשתה מהפך במהלך המשחק השלישי המכריע באתונה, ובכך מנעה מפאו להגיע לפיינל פור היורוליג ב-2006. האכזבה הזו הוקלה מעט בעקבות הסוויפ מול אולימפיאקוס בגמר הליגה היוונית.
עונת 2006/2007 הייתה נהדרת לפנאתינאיקוס, והיא זכתה בכתר משולש: גמר היורוליג באתונה, בליגה היוונית ובגביע היווני. תרומתו של אלברטיס לא הייתה משמעותית במגרש, אבל הקפטן של הירוקים היה משמעותי מאוד בחדר ההלבשה. עונת 2007/08 אישרה זאת, כאשר אלברטיס היה המנהיג של פאו מחוץ למגרש, אף על פי שתרומתו על המגרש שוב הייתה מוגבלת. פאו זכתה באותה עונה שוב בליגה היוונית ובגביע היווני. עונת 2008/09 הייתה האחרונה שלו בסגל הקבוצה, ותפקידו היה בשלב זה סמלי בלבד.
2009–היום
"פרגי", כפי שכונה בפנאתינאיקוס, נחשב לסמל במועדון. גם לאחר פרישתו, אלברטיס מעולם לא עזב את הקבוצה. משנת 2009 הוא כיהן בתפקידים רבים: מנהל טכני, מאמן, עוזר מאמן ומנהל אקדמיות הנוער של המועדון. ב-2020 הוא הפך לג'נרל מנג'ר משותף של המועדון. ב-12 באפריל 2022 הודח אלברטיס מתפקידיו הניהוליים והוחלף בארגיריס פדולאקיס, לאחר עונה רעה ביורוליג.
קריירה בנבחרת הלאומית > נבחרות יוון הצעירות

כאחד הפוטנציאלים הטובים ביותר באירופה בגיל 17, אלברטיס זומן לנבחרת הנוער של יוון. עם הנבחרת הוא זכה במדליית הכסף באליפות אירופה עד גיל 16 ב-1991. הוא שיחק גם באליפות אירופה עד גיל 18 1992, בה סיימה יוון במקום הרביעי. הוא זכה במדליית כסף נוספת עם נבחרת העתודה של יוון, באליפות אירופה עד גיל 20 ב-1992.
קריירה בנבחרת הלאומית > נבחרת יוון הבוגרת > 1995–1998

ההופעה הראשונה של אלברטיס במדי נבחרת יוון בכדורסל הייתה במשחק ידידות נגד גרמניה ב-28 במאי 1993, כשהיה בן 18 בלבד. הטורניר הגדול הראשון בו ייצג אלברטיס את יוון היה יורובאסקט 1995, כשהיה בן 21. יוון עלתה לחצי גמר הטורניר וסיימה את התחרות במקום הרביעי, אחרי שהפסידה ליוגוסלביה. אלברטיס, ששימש כמחליף ליורגוס סיגלאס, לא פתח באף אחד מהמשחקים ולא קיבל זמן משחק משמעותי. הוא סיים את הטורניר עם ממוצע של 4.9 נקודות למשחק.
בשנה שלאחר מכן אלברטיס כבר היה חבר קבוע בנבחרת יוון והשתתף בטורניר הכדורסל באולימפיאדת אטלנטה 1996. אף על פי שעדיין לא פתח בחמישייה, תרומתו עלתה ל-8.6 נקודות למשחק, ויוון סיימה במקום החמישי הטוב ביותר, ההישג הטוב ביותר שלה. עם זאת, היה ברור שעזיבתו של שחקן הנבחרת האגדי, פנאיוטיס יאנאקיס, תגדיל את אחריותו של אלברטיס.
ביורובאסקט 1997, יוון שוב התחילה את הטורניר עם שאיפות גבוהות מאוד, וניצחון מול הטוענת לתואר רוסיה בבית המוקדם העלה את תקוותיהם עוד יותר. תפקידו של אלברטיס בקבוצה נותר ללא שינוי, שכן הוא נותר אופציה משנית, אבל הוא היה יותר משמעותי בהתקפה ורשם ממוצע של 6.9 נקודות למשחק. יוון הפסידה בסופו של דבר בחצי הגמר לאלופת הטורניר, יוגוסלביה, בתוצאה 80–88. נבחרת יוון סיימה במקום הרביעי לאחר שהפסידה במשחק על מדליית הארד לרוסיה, בתוצאה 78–98.
קריירה בנבחרת הלאומית > 1998–2001

יוון, שרצתה להוכיח שהיא חלק מהטופ העולמי, שאפה להגיע לפחות לחצי הגמר באליפות העולם 1998, שנערכה באתונה. אלברטיס העמיד ממוצעים של 13.2 נקודות ו-6.2 ריבאונדים למשחק, מה שתרם מאוד להגעה של יוון למקום הרביעי בטורניר. הוא קלע את השלשה שחתמה את גורלו של משחק רבע הגמר מול ספרד, והעניקה ליוון יתרון 65–58, 53 שניות לסיום המשחק.
ביורובאסקט 1999 נראה היה שאלברטיס מוכן להוביל את יוון לפודיום בפעם הראשונה מאז 1989. אחרי שהוביל את הנבחרת בהתקפה, עם ממוצע של 18.1 נקודות למשחק במוקדמות, נראה היה שאליפות אירופה גדולה מחכה לכוכב היווני. עם זאת, חוסר מזל מנע מאלברטיס את ההצלחה. כמה ימים לפני הטורניר, אלברטיס נפצע קשה במהלך האימון. הפציעה הזו גרמה לו לא רק להחמיץ את אליפות אירופה, אלא גם חלק מרכזי בעונת המועדונים 1999/00. בלי המנהיג ההתקפי שלה סיימה יוון במקום ה-16 והאחרון בטורניר. כתוצאה מכך הם לא הצליחו להעפיל לאולימפיאדת סידני 2000.
יוון נאלצה לחכות ליורובאסקט 2001 כדי לחזור לזירה הבין-לאומית. הנחרת הייתה בעיצומה של תקופת מעבר, שבמהלכה הכוכבים הצעירים שלה תיאו פאפאלוקאס, אנטוניס פוטסיס ולזארוס פאפאדופולוס לא הצליחו לבנות מיד נבחרת תחרותית במיוחד. אלברטיס, לאחר עונה טובה עם פנאתינאיקוס, היה צריך להראות לדור הצעיר של השחקנים היוונים את הדרך להצלחה. המשחק הראשון מול האלופה המכהנת איטליה הוכיח שאלברטיס מוכן למלא את תפקידו כמנהיג. שלשה שלו עם הבאזר העניקה ליוון ניצחון מרשים, 83–82. הנבחרת, לעומת זאת, עדיין לא הגיעה לרמה של מועמדת למדליה, והתבוסה 82–105 לרוסיה במשחק הבא אישרה זאת. כתוצאה מכך, כדי להגיע לרבע הגמר המשחק של יוון מול גרמניה נראה כמשימה קשה. לאחר שהובילה את המשחק בהפרש של 22 הפרש בדקה ה-18 של המשחק, נבחרת יוון קרסה בסופו של דבר מול הקו הקדמי האימתני של הגרמנים, שכלל את דירק נוביצקי ושון בראדלי, והפסידה 75–80. אלברטיס קלע 16 נקודות בממוצע בטורניר, אבל יוון סיימה במקום התשיעי. זו הייתה ההזדמנות האחרונה שלו להגיע להצלחה עם הנבחרת הלאומית כמנהיגה, במיוחד מאחר שיוון לא העפילה לאליפות העולם 2002.
קריירה בנבחרת הלאומית > 2001–2004

לפני יורובאסקט 2003 אלברטיס היה שחקן שהמנהיגות והניסיון שלו עם פנאתינאיקוס ונבחרת יוון לא יסולאו בפז. לכן, בדיוק כמו בפנאתינאיקוס, אף על פי שתפקידו בנבחרת יוון הפך למשני על המגרש עדיין היה תפקיד מוביל מחוץ למגרש. הוא היה אחראי על העברת ערכים כמו מחויבות, שותפות ושאפתנות לדור החדש. לאחר שיוון סיימה במקום החמישי גם ביורובאסקט 2003 וגם באולימפיאדת אתונה הביתית ב-2004, הכוכב הוותיק הודיע על פרישה מנבחרת יוון.
בסך הכל היו לאלברטיס 155 הופעות בנבחרת יוון הבוגרת, בהן הוא קלע בסך הכל 1,605 נקודות, ממוצע של 10.4 נקודות למשחק בקריירה.
פרופיל שחקן

אלברטיס נחשב במשך רוב הקריירה שלו כאחד הקלעים הטובים באירופה. בעוד חוסר האתלטיות שלו וכישורי החדירה הממוצעים לא אפשרו לו לייצר לעצמו זריקות, יכולת הקליעה יוצאת הדופן שלו, יחד עם שילוב נדיר של גובה וטכניקה, הפכה אותו לשחקן שקשה מאוד להתאים לו שחקן שישמור עליו. כתוצאה מכך הוא היה יעיל למדי ברגעי קלאץ' רבים לאורך השנים.
אלברטיס היה גם מגן מוכשר, שלעיתים קרובות שמר באופן יעיל על הקלע או הסמול פורוורד של הקבוצה היריבה. בחמש השנים האחרונות של הקריירה שלו שיחק בעיקר בעמדת הפאוור פורוורד, בשל גובהו וגודלו, ובכך הסתגל לקצב המוגבר של המשחק במילניום החדש.
לבסוף, ומעל לכל, אלברטיס היה מנהיג כריזמטי, על המגרש ובעיקר מחוץ לו. הוא תמיד שמר על חבריו לקבוצה מרוכזים בהצלחת הקבוצה, וסימל את הליבה של תרבות הניצחון של פנאתינאיקוס. המאמן הראשי של הקבוצה, ז'ליקו אובראדוביץ', אמר פעם, "אלברטיס הוא הקפטן הטוב ביותר שהיה לי אי פעם", כשהוא מחמיא לכישורי מנהיגות הקבוצה של הכוכב שלו.
הערות שוליים

↑  archive.fiba.com: Players, archive.fiba.com
↑  "EuroLeague official website".
↑  "EuroLeague official website, Fragiskos Alvertis' profile".
1 2  EuroLeague official website, Fragiskos Alvertis presentation as one of the 50 Greatest EuroLeague Contributors,
↑  "FIBA official website, Fragiskos Alvertis' profile".
↑  FIBA Europe official website, U16 European Championship Men 1991 - Greece's roster,
↑  FIBA Europe official website, Fragiskos Alvertis' 1993-94 EuroLeague stats,
↑  FIBA Europe official website, Fragiskos Alvertis' 1994-95 EuroLeague stats,
↑  FIBA Europe official website, Panathinaikos' 1995-96 EuroLeague roster
1 2  EuroLeague official website, Fragiskos Alvertis' profile
↑  Caja San Fernando - Panathinaikos AC | EuroLeague Men (1997) | FIBA Europe, www.fibaeurope.com
↑  "Panathinaikos BC official website, A lifetime of championships". אורכב מ-המקור ב-2007-05-09. נבדק ב-2007-05-25.
↑  FIBA Europe official website, SuproLeague 2000-01 Final stats
↑  EuroLeague official website, Fragiskos Alvertis' 2001-02 page
↑  EuroLeague official website, Fragiskos Alvertis' 2002-03 page
↑  Galanis sports data website, Statistics of the 2002-03 Greek League finals
↑  Galanis sports data website, Statistics of the 2002-03 Greek Cup final
↑  EuroLeague official website, Fragiskos Alvertis' 2003-04 page
↑  EuroLeague official website, Fragiskos Alvertis' 2004-05 page
↑  Fragkiskos ALVERTIS (GRE).
↑  Basket Stats website, Fragiskos Alvertis' EuroBasket 1995 statistics.
↑  Basket Stats website, Fragiskos Alvertis' Olympic Games 1996 statistics,
↑  Basket Stats website, Fragiskos Alvertis' EuroBasket 1997 statistics.
↑  Basket Stats website, Fragiskos Alvertis' World Championship 1998 statistics,
↑  FIBA Europe official website, Fragiskos Alvertis' Participations in FIBA Europe competitions,
↑  Basket Stats website, Fragiskos Alvertis' EuroBasket 2001 statistics.
↑  ΑΛΒΕΡΤΗΣ ΦΡΑΓΚΙΣΚΟΣ/ALVERTIS FRAGISKOS (ביוונית).
1 2  EuroLeague official website, Fragiskos Alvertis, the man with 25 titles, by Vladimir Stankovic
אלברטיס במהלך חימום קליעות
גופייה מספר 4 של אלברטיס שהוצאה לגמלאות
ג'ארד ארמסטרונג

| --- | --- |

ג'ארד ארמסטרונג במדי הפועל חיפה בשנת 2021
 לידה:  7 באוגוסט 1996 (בן 28) בולטימור, מרילנד, ארצות הברית
 עמדה:  רכז
 גובה:  1.78
 מספר:  3
 מכללה:  אוניברסיטת מרכז פלורידה (2016–2017)   אוניברסיטת סליפרי רוק (2018–2020)
 דראפט:  לא נבחר, 2020
 קבוצות כשחקן
 2021   2022- 2023   2023- 2024  2024 -:  הפועל חיפה   מכבי ראשון לציון   אליצור "איתו" אשקלון  עירוני אילת
ג'ארד ארמסטרונג (באנגלית: Jared Armstrong; נולד ב-7 באוגוסט 1996) הוא כדורסלן אמריקאי-ישראלי, המשחק בעמדת הרכז בעירוני אילת מהליגה הלאומית.
קריירה

ארמסטרונג נולד בבולטימור, מרילנד למשפחה ממוצא יהודי. הוא החל את קריירת הכדורסל שלו כשלמד ושיחק בתיכון מכינת ציון. ארמסטרונג דורג בשני כוכבים על פי יכולתו בתיכונים והתחייב לאוניברסיטת מרכז פלורידה.
בעונתו הראשונה במכללות, ארמסטרונג שיחק ב-24 משחקים והעמיד ממוצעים של 4.1 נקודות, 1.9 אסיסטים ו-1.5 ריבאונדים ב-13.8 דקות למשחק.
לאחר העונה בפלורידה, ארמסטרונג עבר לאוניברסיטת סליפרי רוק מה שאילץ אותו לוותר על עונת 2017/2018 בליגת המכללות. בעונתו הראשונה במכללה, שותף ארמסטרונג ב-29 משחקים והעמיד ממוצעים של 16.5 נקודות, 2.2 ריבאונדים ו-1.7 אסיסטים ב-25.6 דקות למשחק. בתום העונה נבחר ארמסטרונג לחמישיית העונה השנייה של מחזור הגיל שלו בליגה. בעונתו האחרונה במכללות, שותף ארמסטרונג ב-21 משחקים, מתוכם פתח ב-14 והעמיד ממוצעים של 13.9 נקודות, 2.5 אסיסטים ו-2.2 ריבאונדים ב-29.2 דקות למשחק.
בקיץ 2021 חתם ארמסטרונג בהפועל חיפה מהליגה הישראלית בכפוף לקבלת אזרחות ישראלית, הוא שותף במשחקי מוקדמות היורופקאפ אך שוחרר בלי שרשם הופעה בליגה לאחר שלא קיבל אזרחות.
בקיץ 2022 חתם ארמסטרונג במכבי ראשון לציון מהליגה הלאומית לאחר שקיבל אזרחות ישראלית בעונה זו העמיד ממוצעים של 6.7 נק' ו-2.3 אסיסטים והעפיל עם הקבוצה לשלב רבע גמר הפלייאוף בו הודחה.
באוגוסט 2023 חתם באליצור "איתו" אשקלון.
בקיץ 2024 חתם בעירוני אילת
הערות שוליים

↑  ג'ארד ארמסטרונג צפוי לשחק בהפועל חיפה, באתר www.israelhayom.co.il
↑  הרכז ג'ארד ארמסטרונג חתם במכבי ראשל"צ, באתר ONE‏, 26 ביולי 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ארד ארמסטרונג".
עונת 2013/2014 ביורוקאפ

| --- | --- |
 תאריך התחלה:  15 באוקטובר 2013
 תאריך סיום:  7 במאי 2014
 מספר משתתפות:  48+8 שנשרו מהיורוליג
 זוכה:  ספרד ולנסיה
 השחקן המצטיין:  אנדרו גאודלוק ארצות הברית, אוניקס קאזאן
 מלך הסלים:  אריק מקולום ארצות הברית, פאניוניוס  20.2 למשחק
 מלך הריבאונדים:  ולדימיר גולובוביץ' מונטנגרו, טד קולז'לילר  10.1 למשחק
 מלך האסיסטים:  מרקו מרינוביץ' סרביה, רדניצ'קי קרגוייבץ  8.6 למשחק
 → 2012/20132014/2015 ←
 
עונת 2013/2014 ביורוקאפ הייתה העונה ה-12 של תחרות אירופית לקבוצות כדורסל והשישית שאורגנה על ידי יורוליג בסקטבול ופיב"א אירופה.
המשחק הראשון התקיים ב-15 באוקטובר 2013 ומשחקי הגמר הסתיימו ב-7 במאי 2014. בתחרות השתתפו 56 קבוצות.
בסדרת משחקי הגמר של התחרות ניצחה ולנסיה וזכתה בגביע בפעם השלישית בתולדות המועדון. בעקבות כך היא קיבלה זכות להשתתף בעונת 2014/2015 ביורוליג
מתכונת התחרות

בשלב הבתים השתתפו 41 קבוצות ו-7 קבוצות שירדו מיורוליג. 48 קבוצות אורגנו ב-8 בתים. 24 קבוצות החזקות של הבתים שיחקו שלב בתים נוסף כאשר בבתים נכללו עוד 8 קבוצות שירדו מיורוליג. בהמשך 16 קבוצות המשיכו לפלייאוף שנערך בשיטת משחק בית/משחק חוץ כולל סדרת משחקי הגמר.
שלב הבתים > חטיבה מערבית > בית א'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | איטליה פלקנסטרו קאנטו | 10 | 8 | 2 | 832 | 746 | 86 |
| 2. | בלגיה אוסטנדה | 10 | 8 | 2 | 768 | 752 | 16 |
| 3. | צ'כיה נימבורק | 10 | 6 | 4 | 789 | 736 | 53 |
| 4. | צרפת לה-מאן סארת | 10 | 5 | 5 | 719 | 718 | 1 |
| 5. | גרמניה ארטלנד דראגונס | 10 | 2 | 8 | 721 | 820 | 99- |
| 6. | קרואטיה ציבונה זאגרב | 10 | 1 | 9 | 770 | 827 | 57- |
שלב הבתים > חטיבה מערבית > בית ב'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | איטליה דינמו סאסארי | 10 | 7 | 3 | 866 | 817 | 49 |
| 2. | קרואטיה צדביטה זאגרב | 10 | 6 | 4 | 797 | 760 | 37 |
| 3. | ספרד בילבאו באסקט | 10 | 5 | 5 | 855 | 826 | 29 |
| 4. | גרמניה אולדנבורג | 10 | 5 | 5 | 789 | 797 | 8- |
| 5. | צרפת אלאן שאלון | 10 | 4 | 6 | 779 | 786 | 7- |
| 6. | בלגיה ספירו שרלרואה | 10 | 3 | 7 | 706 | 806 | 100- |
שלב הבתים > חטיבה מערבית > בית ג'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | סלובניה אולימפיה ליובליאנה | 10 | 7 | 3 | 743 | 698 | 45 |
| 2. | גרמניה רטיופארם אולם | 10 | 7 | 3 | 761 | 745 | 16 |
| 3. | ספרד ולנסיה | 10 | 6 | 4 | 875 | 721 | 154 |
| 4. | צרפת פריז לבלואה | 10 | 4 | 6 | 687 | 733 | 46- |
| 5. | צרפת אסוול ליון-וילרבאן | 10 | 4 | 6 | 706 | 794 | 88- |
| 6. | איטליה פלקנסטרו וארזה | 10 | 2 | 8 | 730 | 811 | 81- |
שלב הבתים > חטיבה מערבית > בית ד'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | גרמניה אלבה ברלין | 10 | 8 | 2 | 751 | 669 | 82 |
| 2. | צרפת גראבלין דנקירק | 10 | 6 | 4 | 749 | 692 | 57 |
| 3. | ספרד באסקט סרגוסה | 10 | 6 | 4 | 803 | 719 | 84 |
| 4. | גרמניה טלקום בון | 10 | 5 | 5 | 785 | 805 | 20- |
| 5. | איטליה וירטוס רומא | 10 | 3 | 7 | 761 | 777 | 16- |
| 6. | בלגיה בלפיוס מונס-אנו | 10 | 2 | 8 | 620 | 807 | 187- |
שלב הבתים > חטיבה מזרחית > בית ה'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה חימקי | 10 | 9 | 1 | 870 | 751 | 119 |
| 2. | ישראל הפועל ירושלים | 10 | 6 | 4 | 777 | 767 | 10 |
| 3. | טורקיה פינאר קרשיאקה | 10 | 5 | 5 | 805 | 806 | 1- |
| 4. | בולגריה אקדמיק סופיה | 10 | 4 | 6 | 728 | 756 | 28- |
| 5. | רומניה אססופט פלוישט | 10 | 3 | 7 | 794 | 842 | 48- |
| 6. | בוסניה והרצגובינה איגוקאה | 10 | 3 | 7 | 756 | 808 | 52- |
שלב הבתים > חטיבה מזרחית > בית ו'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה ניז'ני נובגורוד | 10 | 8 | 2 | 809 | 705 | 104 |
| 2. | אוקראינה חימיק יוז'ני | 10 | 6 | 4 | 786 | 732 | 54 |
| 3. | טורקיה טד קולז'לילר | 10 | 6 | 4 | 788 | 774 | 14 |
| 4. | יוון פאוק סלוניקי | 10 | 5 | 5 | 697 | 752 | 55- |
| 5. | מונטנגרו בודוצ'נוסט פודגוריצה | 10 | 3 | 7 | 772 | 802 | 30- |
| 6. | הונגריה אלבה פהרוואר | 10 | 2 | 8 | 720 | 807 | 87- |
שלב הבתים > חטיבה מזרחית > בית ז'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה אוניקס קאזאן | 10 | 10 | 0 | 837 | 625 | 212 |
| 2. | ישראל מכבי חיפה | 10 | 6 | 4 | 744 | 745 | 1- |
| 3. | טורקיה באנוויט | 10 | 5 | 5 | 795 | 718 | 77 |
| 4. | לטביה VEF ריגה | 10 | 5 | 5 | 721 | 782 | 61- |
| 5. | אסטוניה קאלב/קראמו | 10 | 3 | 7 | 673 | 764 | 91- |
| 6. | מקדוניה הצפונית מזט סקופיה | 10 | 1 | 9 | 684 | 820 | 136- |
שלב הבתים > חטיבה מזרחית > בית ח'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | טורקיה בשיקטש | 10 | 7 | 3 | 717 | 690 | 27 |
| 2. | יוון פאניוניוס | 10 | 6 | 4 | 768 | 755 | 13 |
| 3. | סרביה ראדניצ'קי קראגויבאץ | 10 | 5 | 5 | 824 | 824 | 0 |
| 4. | פינלנד ביסונס לואימה | 10 | 5 | 5 | 750 | 769 | 19- |
| 5. | ליטא נפטונאס קלייפדה | 10 | 4 | 6 | 814 | 807 | 7 |
| 6. | רוסיה ספרטק סנקט פטרבורג | 10 | 3 | 7 | 733 | 761 | 28- |
שלב הבתים השני

בשלב הזה הצטרפו נאנטר, שטרסבורג, ברוזה במברג, מונטפסקי סיינה, ריטאס וילנה, הכוכב האדום בלגרד, ז'לונה גורה, ובודיוולניק קייב שנשרו מהיורוליג.
שלב הבתים השני > בית ט'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | צרפת נאנטר | 6 | 4 | 2 | 489 | 472 | 17 |
| 2. | גרמניה רטיופארם אולם | 6 | 3 | 3 | 507 | 503 | 4 |
| 3. | איטליה פלקנסטרו קאנטו | 6 | 3 | 3 | 519 | 493 | 26 |
| 4. | טורקיה פינאר קרשיאקה | 6 | 2 | 4 | 438 | 485 | 47- |
שלב הבתים השני > בית י'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | טורקיה טד קולז'לילר | 6 | 4 | 2 | 489 | 484 | 5 |
| 2. | איטליה דינמו סאסארי | 6 | 3 | 3 | 526 | 517 | 9 |
| 3. | גרמניה ברוזה במברג | 6 | 3 | 3 | 475 | 475 | 0 |
| 4. | צרפת גראבלין דנקירק | 6 | 2 | 4 | 459 | 473 | 14- |
שלב הבתים השני > בית י"א

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה חימקי | 6 | 6 | 0 | 525 | 421 | 104 |
| 2. | צ'כיה נימבורק | 6 | 2 | 4 | 470 | 486 | 16- |
| 3. | איטליה מונטפסקי סיינה | 6 | 2 | 4 | 461 | 481 | 20- |
| 4. | ישראל מכבי חיפה | 6 | 2 | 4 | 406 | 474 | 68- |
שלב הבתים השני > בית י"ב

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה ניז'ני נובגורוד | 6 | 5 | 1 | 468 | 436 | 32 |
| 2. | סרביה הכוכב האדום בלגרד | 6 | 4 | 2 | 501 | 462 | 39 |
| 3. | ספרד בילבאו באסקט | 6 | 3 | 3 | 494 | 471 | 23 |
| 4. | יוון פאניוניוס | 6 | 0 | 6 | 418 | 512 | 94- |